Document ID: 31999R0381

KOMISSION ASETUS (EY) N:o 381/1999,
annettu 19 päivänä helmikuuta 1999,
maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 17 artiklan 14 kohdan,
sekä katsoo, että
komission asetuksessa (ETY) N:o 3846/87 (3), sellaisena kuin se on viimeksi muutettuna asetuksella (EY) N:o 2742/98 (4), otettiin käyttöön yhdistettyyn nimikkeistöön perustuva maataloustuotteiden nimikkeistö vientitukia varten; siinä täsmennetään tuotekoodeja koskevat, erityisesti veden enimmäispitoisuuteen ja rasvan vähimmäispitoisuuteen liittyvät vaatimukset sellaisten juustojen osalta, joille myönnetään tukea; on osoittautunut, että tiettyjä juustoja koskevia vaatimuksia olisi mukautettava, jotta ne vastaisivat paremmin vietyjen tuotteiden todellista tilannetta,
mainitun asetuksen liitteeseen kuuluvan ryhmän 9 lopussa olevissa huomautuksissa säädetään maidon ja maitotuotteiden tuen myöntämisessä ja laskemisessa käytettävistä säännöistä; kyseisissä säännöissä jätetään tuen ulkopuolelle muut kuin maitoa sisältävät aineet sakkaroosia lukuun ottamatta; vähimmäismäärä tiettyjä tällaisia aineita on kuitenkin välttämätön tiettyjen tuotteiden valmistuksen ja/tai säilyvyyden kannalta; näiden lisättyjen määrien määrittelyssä syntyvien käytännön ongelmien välttämiseksi ne olisi tiettyyn asteeseen saakka jätettävä huomioimatta; on tarpeen mukauttaa huomautuksia sen mukaisesti;
huomautus (1) on muotoiltu siten, että se on johtanut 1 päivästä huhtikuuta 1998 alkaen toisistaan poikkeaviin tulkintoihin ja soveltamiseroihin CN-koodeihin 0401, 0403 ja 0404 kuuluvien nestemäisten tuotteiden kohdalla; on tarpeen muotoilla huomautus selkeämmäksi, jotta sitä voidaan soveltaa yhdenmukaisesti kaikkiin nestemäisiin maitotuotteisiin ja jotta kaikki ne, joiden etua asia koskee, voivat halutessaan turvautua taannehtivasti kyseiseen selkeytykseen, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3846/87 liitteeseen kuuluva ryhmä 9 seuraavasti:
1. Muotoillaan CN-koodiin 0401 liittyvä tavaran kuvaus seuraavasti:
Maito ja kerma, tiivistämätön ja lisättyä sokeria tai muita makeutusaineita sisältämätön (15):2. Korvataan CN-koodeihin ex 0406 90 87 ja ex 0406 90 88 liittyvät tiedot liitteessä I olevilla tiedoilla.
3. Korvataan lopussa olevat huomautukset 1, 2, 4, 13 ja 14 liitteessä II olevilla huomautuksilla.
4. Lisätään seuraava huomautus (15):
"(15) Kyseiset tuotteet voivat sisältää vähäisiä määriä niiden valmistuksen tai säilyvyyden kannalta välttämättömiä lisättyjä aineita. Jos näiden lisättyjen aineiden määrä ei ylitä 0,5 painoprosenttia valmiista tuotteesta, sitä ei oteta huomioon tukea laskettaessa. Jos niiden kokonaismäärä sitä vastoin on enemmän kuin 0,5 painoprosenttia valmiista tuotteesta, se vähennetään kokonaisuudessaan tukea laskettaessa.
Tullimuodollisuuksia täyttäessään asianomaisen henkilön on merkittävä tähän tarkoitukseen varattuun ilmoitukseen, onko tuotteita lisätty, ja jos niitä on lisätty, ilmoitettava kyseisten lisättyjen aineiden enimmäispitoisuus."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Asianomaisen henkilön pyynnöstä asetuksen 1 artiklan 3 kohtaa sovelletaan kuitenkin 1 päivästä huhtikuuta 1998 lopussa olevan huomautuksen (1) osalta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä helmikuuta 1999.

Labels: 3
6